CELEX: 62014CN0449
Language: da
Date: 2014-09-25 00:00:00
Title: Sag C-449/14 P: Appel iværksat den 25. september 2014 af DTS Distribuidora de Televisión Digital, S.A. til prøvelse af dom afsagt af Retten (Tredje Afdeling) den 11. juli 2014 i sag T-533/10, DTS Distribuidora de Televisión Digital mod Kommissionen

10.11.2014   
            
            
               DA
            
            
               Den Europæiske Unions Tidende
            
            
               C 395/27
            
         
      Appel iværksat den 25. september 2014 af DTS Distribuidora de Televisión Digital, S.A. til prøvelse af dom afsagt af Retten (Tredje Afdeling) den 11. juli 2014 i sag T-533/10, DTS Distribuidora de Televisión Digital mod Kommissionen
      (Sag C-449/14 P)
      (2014/C 395/33)
      Processprog: spansk
      
         Parter
      
      
         Appellant: DTS Distribuidora de Televisión Digital, S.A. (ved abogados H. Brokelmann og M. Ganino)
      
         De andre parter i appelsagen: Europa-Kommissionen, Telefónica de España, S.A., Telefónica Móviles España, S.A., Kongeriget Spanien og Corporación de Radio y Televisión Española, S.A. (RTVE)
      
         Appellanten har nedlagt følgende påstande
      
      
                  —
               
               
                  Rettens dom af 11. juli 2014 i sag T-533/10, DTS Distribuidora de Televisión Digital, S.A. mod Europa-Kommissionen ophæves, og som følge heraf bestemmes i henhold til artikel 61 i statutten for Domstolen som følger:
                  
                              —
                           
                           
                              Appellanten gives på baggrund af de oplysninger, der er til rådighed, medhold i de påstande, der er anført i stævningen i første instans, og Kommissionens afgørelse 2011/1/EU (1) af 20. juli 2010 om statsstøtteordning C 38/09 (ex NN 58/09), som Spanien påtænker at gennemføre til fordel for Corporación de Radio y Televisión Española (RTVE), annulleres.
                           
                        
                              —
                           
                           
                              Subsidiært hjemvises sagen til Retten med henblik på, at denne træffer afgørelse under hensyntagen til Domstolens dom.
                           
                        
            
                  —
               
               
                  Europa-Kommissionen og de parter, der er interveneret til støtte for Kommissionens påstande, tilpligtes at betale omkostningerne i forbindelse med såvel den foreliggende sag som sagen for Retten.
               
            
         Anbringender og væsentligste argumenter
      
      
                  1.
               
               
                  
                     Første anbringende er baseret på en tilsidesættelse af artikel 107, stk. 1, TEUF som følge af en urigtig fortolkning af begrebet støtte.
                  Den appellerede dom tilsidesætter artikel 107, stk. 1, TEUF, idet der heri er anlagt en urigtig fortolkning af begrebet støtte og nærmere bestemt de krav, der i henhold til Laboratoires Boiron-dommen (2) skal være opfyldt for, at en skat kan anses for at være en integrerende del af en støtte.
               
            
                  2.
               
               
                  
                     Andet anbringende er baseret på en tilsidesættelse af artikel 107, stk. 1, TEUF, idet der i den appellerede dom ikke er foretaget en udtømmende kontrol af, at der foreligger støtte, og idet nævnte dom fordrejer spansk ret.
                  Den appellerede dom tilsidesætter artikel 107, stk. 1, idet der deri ikke er foretaget en udtømmende kontrol af, at de krav, der er opstillet i Régie Networks-dommen (1), for at den skat, som er pålagt DTS, kan anses for at være en integrerende del af støtten til RTVE, er opfyldt, og idet nævnte dom fordrejer spansk ret.
               
            
                  3.
               
               
                  
                     Tredje anbringende er baseret på en retlig fejl ved anvendelsen af artikel 106, stk. 2, TEUF.
                  Den appellerede dom er behæftet med en retlig fejl ved anvendelsen af artikel 106, stk. 2, TEUF. I dommen fordrejes det af DTS anførte — der skulle godtgøre, at den måde, som støtten til RTVE var finansieret på, fordrejer konkurrencen uforholdsmæssigt — idet det fortolkes således, at det henviste til virkningerne af selve støtten og ikke af den skat, som finansierer støtten. Den appellerede dom tog som følge heraf stilling ultra petita til spørgsmål, som hverken var gjort gældende af DTS i stævningen eller analyseret af Kommissionen i dennes afgørelse, hvorved tvistens genstand blev ændret, og grænsen for Rettens retslige prøvelse blev overskredet.
               
            
         (1)  EUT 2011 L 1, s. 9.
      
         (2)  C-526/04, EU:C:2006:528.
      
         (1)  C-333/07, EU:C:2008:764.